Əcəb bilsəm bəni şeyda qılan kim
Əcəb bilsəm bəni şeyda qılan kim? 
Bana bu eşq odın peyda qılan kim?
Əcəbləram, əcəb qaldım ilahi!
İman əhlin tutub tərsə qılan kim? 
Qamışdan şəkkərü, daşdan cəvahir 
Ağacdan daneyi xurma qılan kim?
Tənim yetmiş iki dürlü damardır, 
Kimin irmaq, kimin dərya qılan kim?
Qoy bu tedbiri, gəl təqdiri gözlə,
Bu gün ki vədeyi fərda qılan kim?
Bu natun fərrişi hər dəm bu fərraş, 
Bu ərşin rangini mina qılan kim? 
Hesənoğlu, bu bir qətrə mənidən 
Anın xub suratini ziba qılan kim?
XIII əsrin şeirləri